open-index/open-wikipedia-markdown huggingface dataset:
Krotonylkoenzým A

**Krotonylkoenzým A** (**krotonyl-CoA**) je intermediát vo fermentácii kyseliny maslovej a v metabolizme lyzínu a tryptofánu. Je to dôležitá látka, ktorá vystupuje v metabolizme mastných kyselín a aminokyselín. Skladá sa z kyseliny krotónovej viazanej na koenzým A.

## Metabolizmus
### Metabolizmus aminokyselín
V metabolizme lyzínu a tryptofánu vzniká krotonyl-CoA z glutakonyl-CoA pôsobením dekarboxylázy:

: glutakonyl-CoA → krotonyl-CoA + CO2

Krotonyl-CoA sa potom hydratuje za vzniku 3-hydroxybutyryl-CoA pôsobením enoyl-CoA-hydratázy:

: krotonyl-CoA + H2O → 3-hydroxybutyryl-CoA

### Metabolizmus mastných kyselín
Krotonyl-CoA vzniká i v rozklade mastných kyselín, teda beta-oxidácii. Počas nej dochádza k postupnému skracovaniu reťazca lineárnych nasýtených mastných kyselín pomocou dehydrogenácie, hydratácie, oxidácie a štiepenia reťazca, čím vznikajú jednotky acetyl-CoA. V poslednom cykle, kedy sa štiepi butyryl-CoA, vzniká dehydrogenáciou krotonyl-CoA, ktorý sa hydratáciou premieňa na 3-hydroxybutyryl-CoA.

### Fermentačné procesy
U niektorých mikroorganizmov, napríklad *[[Clostridium kluyveri]]*, je krotonyl-CoA produktom fermentačnej dráhy. Výsledným produktom tohto procesu je butanoát. Tento proces sa označuje ako Weizmannov proces.

## Reduktázy
Pred rokom 2007 boli známe krotonyl-CoA karboxylázy a reduktázy (CCR), ktoré redukovali krotonyl-CoA na butyryl-CoA. Potom Alber a jeho spolupracovníci publikovali štúdiu, v ktorej usúdili, že konkrétny CCR homológ umožňuje redukciu krotonyl-CoA na (2*S*)-etylmalonyl-CoA, čo bola výhodná reakcia. Tento homológ pochádzal z baktérie *[[Rhodobacter sphaeroides]].*

## Úloha v transkripcii
Posttranslačné úpravy histónov acetyláciou alebo krotonyláciou sú dôležité pre aktívnu transkripciu génov. Krotonylácia histónov je regulovaná koncentráciou krotonyl-CoA, ktorá sa môže meniť na základe environmentálnych bunkových podmienok alebo genetických faktorov.

## Referencie

## Pozri aj
* Glutaryl-CoA dehydrogenáza

## Zdroj

Kategória:Tioestery koenzýmu A
Kategória:Alkény
Mario Zenari

Mons. **Mario Zenari** (* 5. január 1946, Rosegaferro, Verona, Taliansko) je taliansky rímskokatolícky kňaz, biskup, kardinál. Celú svoju cirkevnú kariéru pôsobil v diplomatických službách Svätej stolice od roku 1999 zastával vysoké funkcie. Apoštolský nuncius v Sýrii od 30. decembra 2008. V rokoch 2004 až 2008 bol apoštolským nunciom na Srí Lanke.

## Život
Mario Zenari sa narodil v roku 1946 v meste Rosegaferro v Taliansku. Kňazskú vysviacku prijal 5. júla 1970 vo Verone od biskupa Giuseppe Carrara. Aby sa pripravil na diplomatickú kariéru, vstúpil v roku 1976 na Pápežskú cirkevnú akadémiu.

## Diplomatická kariéra
7. februára 1994 ho pápež Ján Pavol II. vymenoval do viacerých diplomatických funkcií ako pápežského zástupcu pre mimovládne organizácie vo Viedni. A 15. júna mu bol udelený titul monsignor ako čestný prelát Jeho Svätosti. 12. júla 1999 bol vymenovaný za titulárneho arcibiskupa Iulium Carnicum a apoštolského nuncia v Burkine Faso, Nigeri a Pobreží Slonoviny. Biskupskú konsekráciu prijal 25. septembra 1999 od kardinála Angela Sodana.

10. mája 2004 bol vymenovaný za nuncia na Srí Lanke. Dňa 30. decembra 2008 ho pápež Benedikt XVI. vymenoval za apoštolského nuncia v Sýrii, kde pôsobil počas sýrskej občianskej vojny, ktorá sa začala v roku 2011.

Pápež František 9. októbra 2016 oznámil, že vymenuje Maria Zenariho za kardinála na pápežskom konzistóriu naplánovanom na 19. novembra 2016, pričom citoval jeho prácu pre „milovanú a umučenú Sýriu“. V ten deň bol vymenovaný za kardinála diakona a pridelený do kostola Santa Maria delle Grazie alle Fornaci fuori Porta Cavalleggeri. Pápež František ho 23. decembra 2017 vymenoval za člena Kongregácie pre východné cirkvi.

2. februára 2026 pápež Lev XIV. prijal jeho rezignáciu na funkciu apoštolského nuncia v Sýrii. 

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Talianski kardináli
Kategória:Talianski rímskokatolícki arcibiskupi
Kategória:Apoštolskí nunciovia
Steve Finnan

**Stephen John Finnan** (* 24. apríl 1976, Limerick, Írsko) je írsky bývalý profesionálny futbalista, ktorý hral ako pravý obranca.

Medzi najväčší úspech jeho kariéry je víťazstvo v Lige majstrov UEFA v roku 2005 v drese Liverpoolu. Finnan bol známy svojou útočnou úlohou a schopnosťou centrovať.

Od svojho debutu v roku 2000 odohral za Írsko 52 medzinárodných zápasov, v ktorých dvakrát skóroval. Reprezentoval Írsko na Majstrovstvách sveta vo futbale 2002.

## Osobný život
Finnan bol zatknutý v júni 2005 po tom, čo zrazil 81 ročného muža z Liverpoolu, ktorý neskôr na následky zranení zomrel. Finnan nebol v súvislosti so smrťou muža obvinený, napriek tomu, že v tom čase prekročil dvojnásobok maximálnej povolenej rýchlosti.

## Úspechy
**Notts County**

* Football League Third Division: 1997/98

**Fulham**

* Football League Second Division: 1998/1999
* Football League First Division: 2000/01
* Pohár Intertoto UEFA: 2002

**Liverpool**

* FA Cup: 2005/06
* FA Community Shield: 2006
* Majstrovstvá klubov FIFA: 2. miesto: 2005
* EFL Cup: 2. miesto: 2004/05
* Liga majstrov UEFA: 2004/2005 ; druhé miesto: 2006/07
* Superpohár UEFA: 2005

**Portsmouth**

* FA Cup: 2. miesto: 2009/10
**Individuálne**
* Tím roka Football League Second Division: 1998/99 
* Tím roka Football League First Division: 2000/01 
* Tím roka FA Premier League: 2001/02 
* PFA Tím roka: 2001/02
* Hráč roka Fulhamu: 2001/2002

## Referencie

## Zdroj

Kategória:Írski futbalisti
Kategória:Hráči Portsmouth FC
Kategória:Hráči RCD Espanyol
Kategória:Hráči Liverpool FC
Kategória:Hráči Fulham FC
Kategória:Hráči Birmingham City FC
Kategória:Hráči v La Lige
Kategória:Hráči FA Premier League
Kategória:Víťazi Ligy majstrov UEFA
Kategória:Hráči Majstrovstiev sveta vo futbale 2002
Kategória:Futbaloví obrancovia
Kategória:Osobnosti z Limericku
Butorky

**Butorky** () je horské sedlo v Javorníkoch. Nachádza sa nad osadou Kopanice, ktorá je súčasťou Makova.

## Polohopis
Priesmyk leží v severozápadnej časti pohoria, v geomorfologickom podcelku Vysoké Javorníky a ich časti Javornícka hornatina. Je súčasťou hlavného hrebeňa, ktorý vedie z Veľkého Javorníka () východným smerom na Čemerku (). Sedlo oddeľuje juhozápadne situovaný masív Veľkého Javorníka a severovýchodne ležiacu kótu  Lokalitou prechádza prístupová cesta z Makova do osady a strediska Kasárne a križujú sa tu turistické chodníky. Hrebeňom prechádza rozvodie povodí Váhu a Moravy; južné svahy hrebeňa odvodňuje potok Štiavnik do Váhu, voda zo severozápadných odteká potokom Lemešná do Vsetínskej Bečvy.  

Sedlo leží na území Žilinského kraja, na hranici okresov Čadca a Bytča. Severozápadné svahy zasahujú do katastra obce Makov, juhovýchodné patria obci Štiavnik.

## Prístup
* po  červenej turistickej značke po hrebeni:
** od severu z Makovského priesmyku cez Lemešnú () a Sedlo pod Hričovcom
** od juhozápadu zo sedla Gežov cez Veľký Javorník ()
* po  zelenej turistickej značke:
** od západu z rázc. Kasárne
** od východu z lokality Štiavnik - Ráztoka

## Referencie

## Pozri aj
* Javorníky
* Vysoké Javorníky
* Javornícka hornatina

## Externé odkazy
* Poloha na turistickej mape

Kategória:Sedlá v Javorníkoch
007 Elements

**007 Elements** alebo **007 Elements Museum** je moderné filmové múzeum, ktoré bolo otvorené v roku 2018 na mieste reštaurácie *ice Q* v Söldene vo švajčiarskych Alpách v Tirolsku v Rakúsku. Je venovaný slávnemu britskému tajnému agentovi Jamesovi Bondovi.

## História a poloha
Toto múzeum bolo slávnostne otvorené v júli 2018 na mieste ľadovej reštaurácie, kde sa v rokoch 2014 až 2015 natáčali scény z filmu *[[James Bond: Spectre|Spectre]]* od Sama Mendesa. Architektom skleneno-železo betónového objektu bol Johann Obermoser. Priestory sa nachádzajú v nadmorskej výške  na Dorfstraße 115, 6450 Sölden. Na 1 300 m² sa nachádza výstavná plocha v 9 sálach.

## Vybavenie
Návštevníci vstupujú do objektu 007 ELEMENTS cez Barrel of the Gun (hlaveň zbrane), atmosférickú predsieň, ktorá pripomína úvod filmov. Tento priestor sa sústreďuje na dva základy, ktoré sú symbolom filmov o Jamesovi Bondovi, inovatívne titulné sekvencie a dramatickú hudbu.

Súčasťou expozície je aj premietanie fotiek, videí a rôznych záberov z bondoviek. Taktiež je možné si zakúpiť predmety rôzneho charakteru.

Galéria Legacy umožňuje návštevníkom objaviť rozsiahly archív bondoviek prostredníctvom interaktívnych dotykových obrazoviek, ktoré sa ponoria do archívu EON Productions.

## Spectre
Hoci sa táto výstava zameriava hlavne na *[[James Bond: Spectre|Spectre]]*, ktorý sa tam natáčal, obsahuje aj ďalšie filmy zo série o Jamesovi Bondovi.

## Galéria

Súbor:007 Elements Islander.jpg|Exponát z filmu *[[James Bond: Spectre|Spectre]]* v interiéroch múzea.
Súbor:Gaislachkogl, 3058 m - panoramio.jpg|Výhľad z miestnej lokality.
Súbor:Gemeinde Sölden, Austria - panoramio (24).jpg|Pohľad na Lanovku.


## Referencie

## Iné projekty

## Externé odkazy
* 007elements soelden

Kategória:Múzeá v Rakúsku
Kategória:Kinematografia v Rakúsku
Kategória:Filmové organizácie
Kategória:Moderná architektúra
Kategória:Organizácie založené v 2018
Kategória:Lokality z filmov o Jamesovi Bondovi
1UP

**1UP**, celým názvom *One United Power*, je zoskupenie tvoriace graffiti častokrát aj s politickými motívmi, ako napríklad kritiku konzumu a podporu práv menšín. Skupina vznikla roku 2003 v nemeckom Berlíne a názov symbolizuje kolektívnu identitu, ktorá dáva do pozadia individualizmus. 1UP sa preslávila svojimi filmami, ktoré členovia natáčajú počas svojich ciest po celom svete. Presný počet členov, ich vek či vzdelanie nie je známe z dôvodu ich anonymity. V roku 2019 bolo zoskupenie zaradené nemeckým časopisom Kunstforum International medzi najsenzačnejšie graffiti skupiny v Nemecku.

## Projekty a akcie
V roku 2018 sa vydalo zoskupenie One United Power do Grécka, kde na opustený vrak potopenej lode MS *Mediterranean Sky* vytvorili v strede boku graffiti, ktoré možno vidieť aj zo satelitných snímok. Skupine sa podarilo vytvoriť nápis „1UP“ za pomoci živých koralov pri ostrove Nusa Penida neďaleko Bali, čo malo upozorniť na kritický stav súčasného životného prostredia. V roku 2020 urobili rad diel v neapolskom slume, aby poukázali na problémy tamojšieho obyvateľstva a vyjadrili mu podporu.

## Fotogaléria

Súbor:1UP graffiti van (36292329052).jpg|
Súbor:Berlin Mural Fest 2019 1UP Berlin-Marzahn 2v3.jpg|
Súbor:Grafitti bleibtreustr-40 2022-09-21.png|


## Zaujímavosti
V multiplayrovej počítačovej hre Counter-Strike 2 je možné na mape Overpass, ktorá vychádza z mesta Berlín, vidieť graffiti nápis „ONEUP“.

## Fotoknihy
* One United Power: *I am 1UP,* Gingko Press 2015, ISBN: 3939566411.
* Martha Cooper, Ninja K: *One week with 1UP*, Publikat Verlag, Großostheim 2021, .

## Referencie

Kategória:Graffiti zoskupenia
3PTYCH.SK

***3PTYCH.SK*** je názov druhého štúdiového albumu slovenskej punkovej kapely Karpina. V roku 2009 ho vydalo hudobné vydavateľstvo Monitor EMI.

## Zoznam skladieb

## Referencie

Kategória:Hudobné albumy z 2009
Kategória:Albumy skupiny Karpina
ChemSpider

**ChemSpider** je voľne dostupná online databáza chemikálií, ktorá patrí Royal Society of Chemistry. Obsahuje informácie o viac než 100 miliónoch molekúl a chemických látok z viac ako 270 zdrojov dát, pričom každá molekula má unikátny identifikátor nazývaný **ChemSpider Identifier**.

## Zdroje dát
Medzi zdroje dát databázy patria:

### Profesionálne databázy

### Crowdsourcing
Databázu ChemSpider možno aktualizovať i príspevkami od užívateľov, medzi ktoré patria chemická štruktúra a spektrá. Pomocou tohto spôsobu rozširovania databázy vznikol slovník chemických názvov asociovaných s jednotlivými chemickými štruktúrami, ktorý bol použitý prehľadávanie biomedicinálnej a chemickej literatúry pomocou dolovania z textu.

RSC sa však nezriekla databázového práva a nie je dostupný ani výpis z databázy; v skutočnosti je i v často kladených otázkach uvedené, že sú povolené len obmedzené sťahovania dát: na základe toho nie je garantovaná právo vývoja forkov a tento projekt nemožno pokladať za slobodný a otvorený.

## Referencie

## Pozri aj
* NIST
* PubChem
* DrugBank
* ChEBI
* ChEMBL

## Zdroj

Kategória:Chemické databázy
Kategória:Biologické databázy
Kategória:Royal Society of Chemistry
Geoff Twentyman

**Geoffrey Twentyman** (* 19. január 1930, Brampton – † 16. február 2004, Southport) bol anglický futbalista, ktorý pôsobil v Liverpool FC ako hráč, ale aj ako hlavný skaut.

## Hráčska kariéra
Všimol si ho Don Welsh, ktorý ho podpísal do Liverpoolu v decembri 1953 za 10 000 libier, debutoval v tom istom mesiaci 19. v ligovom zápase proti hlavnému rivalovi Manchestru United na Old Trafford. United vyhral 5:1. Jeho prvý gól padol takmer o rok neskôr, 9. novembra 1954 pri výhre 2:1 nad Hull City v zápase druhej divízie na Anfielde.

Všetky vystúpenia Twentyman v Liverpoole boli počas dní, keď sa snažili dostať z druhej divízie, aj keď neustále končili tesne mimo postupových miest. Twentyman pred odchodom z Liverpoolu odohral 184 zápasov a strelil 19 gólov.

## Manažérska a skautská kariéra
Po jeho odchode do futbalového dôchodku mal Twentyman krátke štvormesačné obdobie ako šéf Hartlepool United, než ho nahradil Brian Clough. Potom ho Shankly pozval, aby sa v roku 1967 vrátil do Liverpoolu v úlohe hlavného skauta. Práve v tejto úlohe si Twentyman urobil meno v Liverpoole, keď objavil také talenty ako Ian Rush v Chesteri (300 000 libier), ktorý sa stal kapitánom a skončil rekordným strelcom Liverpoolu; Phil Neal v Northamptone Town (66 000 libier), ktorý sa stal kapitánom a získal najviac medailí v rámci jediného hráča v histórii Reds; a Alan Hansen z Partick Thistle (100 000 libier), ktorý sa tiež stal kapitánom klubu a získal množstvo domácich vyznamenaní a ocenení UEFA. Twentyman nakoniec strávil 21 rokov v úlohe práce hlávneho skauta pre trénerov ako Bob Paisley, Joe Fagan a Kenny Dalglish. Z Liverpoolu odišiel v roku 1986.

Keď sa mu ozval bývalý kapitán Liverpoolu, Graeme Souness, stal sa hlavným skautom pre Rangers.

Twentyman zomrel v Southporte 16. februára 2004 vo veku 74 rokov.

## Referencie

## Zdroj

Kategória:Anglickí futbalisti
Kategória:Anglickí futbaloví tréneri
Kategória:Hráči Liverpool FC
Kategória:Futbaloví obrancovia
Louis-Michel van Loo

**Louis-Michel van Loo** (* 2. marec 1707, Toulon† 20. marec 1771, Paríž) bol francúzsky maliar.

## Životopis
Študoval u svojho otca, maliara Jeana-Baptista van Looa, v Turíne a Ríme a v roku 1725 získal cenu na *[[Académie Royale de Peinture et de Sculpture]]* v Paríži. So svojím strýkom, maliarom Charlesom-André van Loom, odišiel v rokoch 17271732 do Ríma a v roku 1736 sa stal dvorným maliarom Filipa V. Španielskeho v Madride, kde bol zakladajúcim členom *[[Real Academia de Bellas Artes de San Fernando]]* v roku 1752.

V roku 1753 sa vrátil do Paríža a namaľoval mnoho portrétov francúzskeho kráľa Ľudovíta XV. V roku 1765 vystriedal Charlesa-Andrého ako riaditeľa špeciálnej školy francúzskej akadémie známej ako *[[École Royale des Élèves Protégés]]*.

Medzi jeho bratov patrili maliari François van Loo (17081732) a Charles-Amédée-Philippe van Loo (17191795).

## Vybrané diela

Súbor:Denis_Diderot_by_Louis-Michel_van_Loo.jpg|*Portrét [[Denis Diderot|Denisa Diderota]]*, 1767, Musée du Louvre, Paríž
Súbor:Louis-Michel_van_Loo_Princess_Ekaterina_Dmitrievna_Golitsyna.jpg|*Princezna Ekaterina Dmitrievna Golitsyna*, 1759, Puškinovo múzeum, Moskva
Súbor:Beaujon_vanloo.jpg|*[[Nicolas Beaujon]]*, opátstvo Chaalis
Súbor:BPC_LD.jpg|*[[Jean-Frédéric Phélypeaux de Maurepas|Jean-Frédéric Phélypeaux, comte de Maurepas]]*, cca 17321735, súkromná zbierka
Súbor:Louis-Michel_Vanloo,_Louise-Élisabeth_de_France,_épouse_de_l'infant_Philippe_(1745).jpg|*[[Louise-Élisabeth de France]]*, 1745, Museo del Prado, Madrid
Súbor:Michel_Etienne_Turgo_by_Van_Loo_1739.jpg|*[[Michel-Etienne Turgot]]*, 1739, Musée des arts décoratifs, Paríž 
Súbor:The_Infanta_María_Teresa_Rafaela_of_Spain,_future_Dauphine_of_France_by_Louis_Michel_Van_Loo.jpg|*[[Mária Tereza Bourbonská (1726 – 1746)|Mária Tereza Bourbonská]]*, c. 1745, Zámok Versailles
Súbor:Louis_Michel_van_Loo_-_Venus,_Mercurio_y_el_Amor_-_Google_Art_ProjectFXD.jpg|*Venuša, Merkúr a Láska*, 1748, Real Academia de Bellas Artes de San Fernando, Madrid.
Súbor:Louis_Michel_van_Loo_Porträt_einer_eleganten_jungen_Dame_1759.jpg|Portrét mladej ženy, 1759, súkromná zbierka
Súbor:Louis-Michel_van_Loo_-_Elisabeth_Farnese.png|Portrét Alžbety Farnese, 1745, Zámok Versailles
Súbor:Louis_XV_France_by_Louis-Michel_van_Loo_002.jpg|Portrét Ľudovíta XV., 1765, Zámok Versailles
Súbor:Ambito_Francese_-_Vittoria_di_Savoia-Soissons_-_Racconigi.jpg|Mária Viktória Savojská, 1742/1745, Kráľovský zámok Racconigi
Súbor:Louis-Michel_Van_Loo,_1737_(53208169969).jpg|Portrét Filipa V., 1737, Galería de las Colecciones Reales, Madrid
Súbor:La_familia_de_Felipe_V_(Van_Loo).jpg|Rodina Filipa V., 1743, Museo del Prado, Madrid


## Referencie

## Iné projekty

## Zdroj

Kategória:Rokokoví maliari
Kategória:Francúzski maliari
Kategória:Francúzski portrétni maliari
Kategória:Víťazi Prix de Rome
Kategória:Osobnosti z Toulonu
Kategória:Dvorní maliari
Perestica (chránená lokalita)

**Perestica** (), známa aj ako **Peristica** () je chránené územie so štatútom chránenej lokality v plovdivskej oblasti v južnom Bulharsku.

## Polohopis
Chránená lokalita Perestica sa nachádza v plovdivskej oblasti v katastri mesta Peruštica v rovnomennom okrese a v katastre dediny Ustina v okrese Rodopi. Leží približne 4 kilometre južne od mesta Peruštica.

## Opis
thumb|left|Celkový pohľad na chránenú lokalitu Perestica (v strede fotografie) a širšie okolie
Chránená lokalita sa rozprestiera na ploche 6,05 hektára. Územie chránenej lokality zahŕňa skalný masív a okolo ležiaci vekovitý bukovo-dubový les. Skalný masív je biotopom a miestom hniezdenia a kŕmenia bociana čierneho (*Ciconia nigra*), ako aj množstva druhov denných a nočných vtákov. Územie spravuje a chráni správa okresov Peruštica a Rodopi pod kontrolou RIOSV-Plovdiv (Regionálna inšpekcia životného prostredia a vôd).

## Dejiny
Lokalita Perestica bola vyhlásená za chránenú v roku 1983, v tom čase v kategórii *historická lokalita* a to z dôvodu existencie zvyškov rovnomennej pevnosti a zvyškov Monastiera svätého Teodora. V roku 2003 prešla lokalita prekategorizovaním a bola zaradená do kategórie *chránená lokalita*. V roku 2007 bola zmenšená rozloha chránenej lokality z 6,1 hektára na súčasných 6,05 hektára.

## Kategorizácia a predmet ochrany
Kategória: chránená lokalita

Zodpovedná organizácia: RIOSV Plovdiv

Predmet ochrany: dôvodom ochrany sú prirodzené hniezdiská bociana čierneho (*Ciconia nigra*) ako aj zachovanie charakteristického hodnotného krajinného celku    

## Referencie

## Iné projekty

Kategória:Chránené lokality v Bulharsku
Kategória:Rodopy
Kategória:Západné Rodopy
Kategória:Plovdiv (oblasť)
Kategória:Ustina
Kategória:Peruštica
Perestica

**Perestica** môže byť v Bulharsku:
* chránená lokalita, pozri Perestica (chránená lokalita)
* pevnosť, pozri Perestica (pevnosť)
Bedminton na Letných olympijských hrách 2020

**[[Bedminton]]ový** turnaj na **[[Letné olympijské hry 2020|Letných olympijských hrách 2020]]** v Tokiu sa konal od 24. júla do 2. augusta 2021 v športovej hale Musashino Forest Sports Plaza. Predstavilo sa na ňom spolu 172 športovcov (86 mužov a 86 žien), ktorí bojovali v piatich disciplínach: mužská dvojhra, mužská štvorhra, ženská dvojhra, ženská štvorhra a štvorhra zmiešaných dvojíc (mix).

Musashino Forest Sport Plaza je multi-športová hala nachádzajúce sa v Čófu, Tokio, Japonsko. Hlavná aréna má kapacitu viac ako 10 000 miest a nachádza sa v nej aj bazén, posilňovňa, viacúčelové športové ihrisko a dve fitness centrá, ktoré sú k dispozícii širokej verejnosti.

## Medailisti

## Medailová tabuľka krajín

## Referencie

## Pozri aj
* Zoznam olympijských medailistov v bedmintone

## Zdroj


2020
Kategória:Bedminton v 2021
BioLib

náhľad| BioLib - oficiálne logo
**BioLib** je medzinárodná encyklopédia rastlín, húb a živočíchov. Jedná sa o nekomerčné a nepolitický vzdelávací projekt určený odborníkom aj verejnosti, oficiálne nie je spojený so žiadnou inštitúciou. Stránky neobsahujú reklamu, vedúcim projektu je Ondřej Zicha.

## Systém fungovania
BioLib funguje na báze dobrovoľných prispievateľov a správcov, podobne ako Wikipédia. Užívatelia môžu pridávať fotografie, vrátane neurčených, navrhovať zmeny určenia, pridávať chýbajúce druhy, názvy, texty v rôznych jazykoch, vedecké synonymá. Nejde však o otvorenú encyklopédiu, všetky informácie musia overovať správcovia. Správcovia môžu mať rôzne práva k rôznym oblastiam v rámci biologického systému.

## Ciele encyklopédie
Hlavné ciele encyklopédie BioLib sú:

* vytvoriť encyklopédiu života dostupnú v mnohých jazykoch,
* vytvárať, aktualizovať a prehľadne zobrazovať hierarchický taxonomický systém všetkých možných oblastí systému živých organizmov,
* vytvoriť databázu www stránok a literatúry prepojenú s jednotlivými taxónmi,
* na jednotlivé taxóny či slovníkové pojmy v BioLibe sa odkazovať z iných stránok pomocou jedinečného URL.

## Súčasti encyklopédie

* taxonomický systém
* galéria fotografií
* výkladový a prekladový slovník
* databáza odkazov, biotopov a chránených území
* mapovanie výskytu druhov
* diskusné fórum
* ďalšie funkcie súvisiace s biológiou

## Štatistika
V polovici roku 2015 (k 29. 3. 2018) (k 28. 4. 2022) obsahoval BioLib:

* všetkých taxónov: cez 1 130 000 (1 212 407) (1 824 014)
* druhov: cez 850 000 (912 716) (1 394 108 recentných a 40 920 fosílnych)
* fotografií: cez 270 000 (329 436) (420 145)
** určených fotografií: cez 264 000
* záznamov vo výkladovom slovníku: cez 5 000 (5 375) (6 846)
* záznamov v databáze odkazov a literatúry: 2215
* prehľad najväčších prispievateľov BioLibu k 28. 4. 2022: Klaus Rudolf (26 548), Michael Kesl (17 461), Ľubomír Klátil (16 989) a Milan Kořínek (15 472)

## Spolupracujúce inštitúcie

* Národní muzeum
* Agentura ochrany přírody a krajiny ČR
* Česká herpetologická společnost
* Muzeum přírody Český ráj

## Referencie


## Literatúra
* 

## Externé odkazy
* Stránky BioLib.cz

## Zdroj

Kategória:České encyklopédie
Kategória:Internetové encyklopédie
Kategória:Biologické databázy
Magma (album)

***Magma*** je názov superskupiny, ktorej základ tvorili František Griglák, Pavol Horváth, Peter Uherčík a zároveň aj názov ich debutového štúdiového albumu, ktorý v roku 1996 vydalo hudobné vydavateľstvo Monitor (EMI) Slovakia.
## Zoznam skladieb

## Výroba albumu
;zoskupenie Magma
* Pavol Horváth – spev
* Fero Griglák – elektrická gitara, akustická gitara, klávesové nástroje
* Peci Uherčík – elektrická gitara, akustická gitara, mandolína, basová gitara (1)
;hostia
* Branislav Krajčo, Ivan Masaryk – Flamengo gitara (7)
* Juraj Velčovský ml. – klávesové nástroje (2)
* Martin Hanzel – klávesové nástroje (5, 7, 8)
* Etienne Hric – klávesové nástroje (9)
* Fedor Frešo – basová gitara (3, 4, 6 – 10), mandolína (6)
* Marius Bartoň – basová gitara (5)
* Martin Uherčík – programované bicie nástroje (1 – 4, 6), perkusie (2)
* Dušan Hájek – programované bicie nástroje (6)
* Igor Skovay – bicie nástroje (7 – 10), perkusie (10)
* Jindřich G. Plánka – bicie nástroje (5)
* Braňo Černák – vokály (1, 10)
* Martin Máček – vokály (10)
* Anton Kubasák – programovanie (1, 3, 6)
;produkcia
* Fero Griglák, Juraj Kupec, Ján Machút (5), Peci Uherčík, Peter Smolinský (5) – technici nahrávania
* Ján Machút – mastering
* ak. mal. František Kudláč – obal (grafika)
* Martin Zhouf – dizajn

## Referencie

Kategória:Hudobné albumy z 1996
Kategória:Debutové albumy
Kategória:Albumy skupiny Magma
Observation.org

**Observation.org** je celosvetová platforma prírodovedcov, občianskych vedcov a biológov na zhromažďovanie, overovanie a zdieľanie pozorovaní biodiverzity. Observation.org je prístupný prostredníctvom webovej stránky alebo z jej mobilných aplikácií, ako je ObsIdentify. Databáza Observation.org obsahuje 233 miliónov pozorovaní prírody a 79 miliónov fotografií. Vydáva a hosťuje v Holandsku podľa holandského a európskeho práva nezisková nadácia Observation International.

## Dejiny
História Observation International začala v roku 2003 webovou stránkou Waarneming.nl. V roku 2017 Waarneming.nl napočítal 50 miliónov pozorovaní. Waarneming.be nasledoval v roku 2008. Denne tam bolo 5000 návštevníkov a po 5 rokoch celkovo 1,5 milióna. Počas pandémie COVID-19 boli údaje o polohe pozorovaní skryté, aby sa zabránilo zhromažďovaniu pozorovateľov vtákov.

## Zabezpečenie kvality
Opatrenia na zabezpečenie kvality na Observation.org riadia etablovaní odborníci na druhy, ktorí sú zodpovední za spracovanie referenčného súboru pozorovaní. Automatizované overovanie podporované umelou inteligenciou využíva túto referenčnú sadu na pomoc overovateľom pri správe rozsiahleho súboru údajov. Ľudskí experti si však ponechávajú konečnú autoritu vo všetkých záležitostiach validácie.

## Referencie

## Externé odkazy

* 
* GBIF page for Observation.org

## Zdroj

Kategória:Biologické databázy
Kategória:Webové stránky
Kategória:Občianska veda
Throw up

[náhľad| Throw up „Sie“ vo [Dvůr Králové nad Labem|Dvore Králové nad Labem z roku 2006 (stav 2023).]]

**Throw up** patrí medzi jednu z troch základných foriem graffiti. Názov je odvodený z anglického hovorového výrazu „throw up“ (vrhnúť), čo má reflektovať to, že písmená sú navrhnuté tak, aby mohli byť čo najrýchlejšie napísané na plochu. Throw up by mal zo svojej definície byť jednoducho aj rýchlo uskutočniteľný.

## Definícia
Za throw up sa podľa všeobecnej charakteristiky považuje druh graffiti typický svojou jednoduchosťou písmen v porovnaní s „piecom“; zároveň je však zložitejší ako samotný „tag“. Medzi ďalšie typické rysy je častá dvojfarebnosť a to farbou obrysovou a výplňou, kedy autor obvykle v začiatkoch načrtne tvar farbou ním určenou pre výplň, následne ho vyfarbí a nakoniec celý throw up obtiahne obrysovou farbou. Hlavným účelom throw upov býva umožniť autorovi čo najrýchlejšie vytvoriť nápis na im vybranom povrchu, čo je dôležité pre miesta s vysokou frekvenciou pohybu cudzích osôb. Táto forma graffiti tak balansuje medzi rýchlosťou na jednej strane a na strane druhej vizuálnou pôsobivosťou, čo umožňuje autorom zanechať svoj podpis vo verejnom priestore.

## Druhy throw upov
* Characters – throw upy obsahujúce bytosti alebo motívy a rysy postáv.
* Hollow – jedná sa o throw up, ktorý je tvorený iba obrysom a nie kombináciou obrysu a výplne.
* One letter – jednopísmenový throw up obsahujúci takmer vždy prvé písmeno autorovej prezývky.
* One line – čiže throw up jedným ťahom, kedy je jeho obrys prevedený jedným neprerušovaným pohybom. 
* Two letters – dvojpísmenový throw up obsahujúci väčšinou prvé dve alebo prvé a posledné písmeno autorovho mena. Dve písmená umožňujú autorovi písať jeho meno v oveľa kratšom čase a na plochu, kde by celý throw up nebol možný. 

## Galéria
Ukážka throw upov a súvisiace terminológie:
Súbor:One_throw_up.jpg|odkaz=Soubor:One_throw_up.jpg|alt=Průhledná výplň u throw upu „One“ na Kladském Předměstí v Náchodě.|Priehľadná výplň pri throw upe „One“ na Kladskom Predmestí v Náchode.
Súbor:Plebe.jpg|odkaz=Soubor:Plebe.jpg|alt=Hollow „Plebe“ v pražských Jinonicích na vlakové zastávce.|Hollow „Plebe“ v pražských Jinoniciach na vlakovej zastávke.
Súbor:CLIFF261.jpg|odkaz=Soubor:CLIFF261.jpg|alt=Dvoupísmenný throw up prvních dvou znaků z přezdívky „Cliff261“ nedaleko stanice metra Vltavská.|Dvojpísmenový throw up prvých dvoch znakov z prezývky „Cliff261“ neďaleko stanice metra Vltavská v Prahe.
Súbor:JL_throw_up.jpg|odkaz=Soubor:JL_throw_up.jpg|alt=Dvoupísmenný throw up na nákladním vagónu v Hronově obsahující první a poslední písmeno přezdívky „Jarvil“.|Dvojpísmenový throw up na nákladnom vagóne obsahujúce prvé a posledné písmeno prezývky „Jarvil“.
Súbor:NO,_BR.jpg|odkaz=Soubor:NO,_BR.jpg|alt=Dvoupísmenné throw upy autorů „Nofacer“ („Facer“) a „Breg“ na nákladním vagónu u teplárny ve Dvoře Králové nad Labem.|Dvojpísmenové throw upy autorov „Nofacer“ („Facer“) a „Breg“ na nákladnom vagóne pri teplárni vo Dvore Králové nad Labem.


## Referencie

## Pozri aj

* Grafity

Kategória:Písmo
Kategória:Graffiti
Kategória:Druhy graffiti
National Center for Biotechnology Information

**National Center for Biotechnology Information** (NCBI) alebo Národné centrum pre biotechnologické informácie je súčasťou Národnej lekárskej knižnice USA v areáli americkej agentúry National Institutes of Health (NIH, Národné zdravotné inštitúty). Centrum bolo založené v roku 1988 a sídli v areáli NIH v Bethesde v Marylande. Riaditeľom NCBI bol v minulosti David Lipman, známy svojou účasťou na výskume technológie Basic Local Alignment Search Tool (BLAST), používanej na sekvenáciu DNA. V súčasnosti inštitúciu vedie Stephen Sherry, v minulosti riadiaci vývoj genetických databáz NCBI.

Úlohou NCBI je ukladanie, spracovanie a anotácia vedeckých dát, najmä z oblastí molekulárnej biológie, medicíny, biochémie a genetiky. Inštitúcia sa tiež aktívne podieľa na vyvíjaní nástrojov na analýzu bioinformatických údajov. V databázach NCBI sa sústreďujú výsledky sekvenácií DNA (GenBank), vedecké články (PubMed Central, PubMed), informácie o génoch (RefSeq, Gene), anotácia sekvencií makromolekúl (Protein, Nucleotide) alebo mapovacie dáta už osekvenovaných genómov (Genome). Služby NCBI sú voľne dostupné, podobne ako u bioinformatických inštitútov ako European Bioinformatics Institute (EBI), Swiss Institute of Bioinformatics (SIB) alebo DNA Data Bank of Japan (DDBJ).

Na tvorbu svojich databáz využíva NCBI dáta ukladané vedeckou komunitou manuálne priamo do NCBI alebo získavané ich výmenou so spriaznenými inštitúciami ako napr. DDBJ, European Molecular Biology Laboratory (EMBL), Protein Information Resource (PIR) alebo vydavateľmi vedeckej literatúry. Minoritný podiel na zisku dát tvoria aj cielené správcovské aktivity NCBI, dáta aktívne vkladané zamestnancami centra. Množstvo uložených dát v NCBI rastie exponenciálne - v roku 2020 bolo vo všetkých databázach NCBI celkovo uložených cez 3 miliardy záznamov, v porovnaní s približne 680 miliónmi záznamov v roku 2012 a 90 miliónmi záznamov v roku 2007. Služby NCBI sú denne využívané až 4 miliónmi používateľov.

Prehľadávanie NCBI je sprostredkované systémom Entrez, ktorého výstupom je komplexný záznam získaný z viacerých prepojených databáz. NCBI taktiež umožňuje prehľadávanie svojich databáz za účelom nájdenia podobných sekvencií pomocou algoritmu Basic Local Aligment Search Tool (BLAST). Na stiahnutie všetkých relevantných dát priradených k danému databázovému záznamu slúži The Entrez Programming Utilities (E-utilities).
## Referencie


## Iné projekty

## Externé odkazy
* Oficiální stránka National Center for Biotechnology Information
* NCBI Seznam knih
* PubMed centrála

## Zdroj

Kategória:Vedecké organizácie v USA
Kategória:Bioinformatika
Kategória:Biotechnológia
Kategória:Biologické databázy
Kategória:Zdravotnícke organizácie
Open Tree of Life

**Open Tree of Life** je online fylogenetický strom života – spoločné úsilie financované National Science Foundation. Prvý návrh, vrátane 2,3 milióna druhov, bol vydaný v septembri 2015. Interaktívny graf umožňuje používateľovi priblížiť si taxonomické klasifikácie, fylogenetické stromy a informácie o uzle. Kliknutím na druh sa vráti jeho zdroj a referenčná taxonómia.
[vpravo|náhľad|200x200bod| Strom života v uzle [Eukaryoty|Eukaryota]]

## Prístup
Projekt využíva Supertree prístup na vygenerovanie jediného fylogenetického stromu (poskytovaného na tree.opentreeoflife.org) z komplexnej taxonómie a upraveného súboru publikovaných fylogenetických odhadov.

Taxonómia je kombináciou niekoľkých veľkých klasifikácií vytvorených inými projektmi; vytvára sa pomocou softvérového nástroja s názvom „smasher“. Výsledná taxonómia sa nazýva taxonómia otvoreného stromu (OTT) a možno ju prehľadávať online.

## Dejiny
Projekt sa začal v júni 2012 trojročným ocenením NSF výskumníkom na desiatich univerzitách. V roku 2015 bolo udelené dvojročné doplnkové ocenenie výskumníkom na troch inštitúciách.

## Referencie

## Zdroj

Kategória:Vzniklo v 2015
Kategória:Systém živej prírody
Kategória:Biologické databázy
Kategória:Webové stránky
Portman Road

**Portman Road** je futbalový štadión v Ipswichi v Suffolku v Anglicku, ktorý je od roku 1884 domovom klubu Ipswich Town, ktorý momentálne pôsobí v  Premier League. Štadión tiež hostil mnoho medzinárodných zápasov anglickej mládeže a jeden priateľský medzištátny zápas seniorov proti Chorvátsku v roku 2003.

Ipswich Town sa presťahoval do tohto štadióna v roku 1884 a odvtedy na ňom nepretržite hrá svoje domáce zápasy. Najvyššiu návštevnosť štadión zaznamenal v marci 1975, keď na zápas proti Leeds United prišlo 38 010 fanúšikov. Jeho štyri tribúny boli  podľa odporúčaní Taylorovej správy prerobené výhradne na sedenie začiatkom 90. rokov. Štadión prešiel začiatkom roku 2000 významnými prestavbami, ktoré zvýšili kapacitu z 22 600 na súčasných 29 673. Je to 28. najväčší štadión v Anglicku.

## Referencie
Kategória:Futbalové štadióny v Anglicku
Kategória:Ipswich
Kategória:Šport v Suffolku


## Pozri aj

* Zoznam futbalových štadiónov v Anglicku

## Zdroj
Pride Park Stadium

**Pride Park Stadium** je futbalový štadión v Derby v Anglicku, ktorý je domovským štadiónom klubu Derby County. S kapacitou 32 956 miest je 16. najväčším futbalovým ihriskom v Anglicku. Pride Park je obchodný park na okraji centra mesta Derby a štadión bol postavený ako súčasť komerčnej prestavby oblasti v 90. rokoch. 

Pride Park hostil dva medzinárodné zápasy, Anglicko proti Mexiku v roku 2001 a Brazília proti Ukrajine v roku 2010, niekoľko zápasov Anglicka do 21 rokov a v roku 2009 finále FA Cupu žien.

## História
Pred presťahovaním sa na štadión Pride Park hral Derby County na baseballovom ihrisku od roku 1895. Hoci na svojom vrchole mal štadión kapacitu viac ako 40 000 divákov (rekordná návštevnosť bola 41 826 na zápas proti Tottenhamu Hotspur v roku 1969), Taylorova správa, ktorá vstúpila do platnosti po tragédií v Hillsborough v roku 1989 požadovala, aby od sezóny 1994/95 všetky štadióny mali miesta výhradne len na sedenie, čo malo za následok, že kapacita štadióna sa do polovice 90. rokov zmenšila na iba 17 500, čo nestačilo na vtedy ambiciózny druholigový klub. Vo februári 1996 sa predseda Lionel Pickering rozhodol presunúť klub na nový štadión, aj napriek tomu, že pôvodone chcel zrekonštruovať Baseball Ground na štadión s kapacitou 26 000 miest na sedenie.

## Výstavba a otvorenie

### Výstavba
Základný kameň položil predseda klubu v novembri 1995, po čom výstavba zahŕňala 6 500 ton betónu a viac ako 2 100 ton oceľových konštrukcií. Zimné počasie v roku 1996 nebolo k dodávateľom milé, ale mimoriadnú naliehavosť poskytla správa, že štadión mala prísť otvoriť kráľovná Alžbeta II. 

### Otvorenie
Kráľovná otvorila štadión 18. júla 1997 pred zrakmi 30 000 divákov. V tom čase bol dokončený juhozápadný roh štadióna a jedna časť bola ešte stále vo výstavbe. Prvý súťažný zápas, ktorý sa odohral na novom štadióne, prišiel 30. augusta 1997 a skončil sa víťazstvom 1:0 proti Barnsley. Na zápas prišlo 27 232 divákov, pričom jediný gól strelil Stefano Eranio z pokutového kopu. Neskoršie prístavby na  štadióne ešte zvýšili kapacitu na 33 597 miest na sedenie a konečnú cenu štadióna na 28 miliónov libier.

## Referencie

## Pozri aj

* Zoznam futbalových štadiónov v Anglicku

## Zdroj

Kategória:Futbalové štadióny v Anglicku
Kategória:Derby (Derbyshire)
Kategória:Stavby v Derbyshire
Vărchovrăch

**Vărchovrăch** môže byť v Bulharsku:
* horský hrebeň, pozri Vărchovrăch (horský hrebeň)
* vrch v Rodopoch, pozri Vărchovrăch (vrch)
* horská chata, pozri Vărchovrăch (horská chata)
St Mary's Stadium

**St Mary's Stadium** je futbalový štadión v Southamptone, Hampshire, Anglicko, ktorý je od roku 2001 domovským štadiónom klubu Southampton, ktorý momentálne pôsobí v Premier League. Štadión má kapacitu 32 384 miest na sedenie a v súčasnosti je najväčším futbalovým štadiónom v juhovýchodnom Anglicku. Southampton na štadióne hrá od roku 2001, dovtedy hral svoje zápasy na štadióne The Dell.

Taylorova správa z 29. januára 1990 požadovala, aby všetky kluby prvej a druhej divízie mali do augusta 1994 štadióny výhradne len na sedenie. Riaditelia Southamptonu sa pôvodne rozhodli modernizovať The Dell na štadión na sedenie (ktorý bol dokončený v roku 1993). Riaditelia Southamptonu sa ale aj tak chceli presťahovať na nový štadión, hlavne kvôli tomu, že The Dell mal kapacitu iba necelých 15 000 miest na sedenie.

Po zdĺhavom a nakoniec neúspešnom pokuse o výstavbu nového štadióna a rekreačného komplexu s kapacitou 25 000 miest v Stonehame na okraji Southamptonu, sa mestská rada rozhodla ponúknuť klubu možnosť vybudovať nový štadión na nepoužívanom v srdci mesta, asi jeden a pol míle od The Dell.Tento krok bol uvedený ako návrat klubu domov, pretože klub bol vytvorený členmi neďalekého kostola St. Mary's Church, pod názvom St. Mary's Church Young Men' Association predtým, než sa premenoval na Southampton St. Mary's a nakoniec len na Southampton.  

Výstavba sa začala v decembri 1999 a skončila v júli 2001. Projekt, v rámci ktorého sa postavil štadión s 32 689 miestami na sedenie a modernizovala sa miestna infraštruktúra, stál 32 miliónov libier.

V roku 2022 bol štadión použitý ako jedno z miest na usporiadanie Majstrovstiev Európy žien 2022 . Slúžil na usporiadanie zápasov skupiny A, v ktorej hralo Anglicko.

## Referencie

## Pozri aj

* Zoznam futbalových štadiónov v Anglicku

## Zdroj

Kategória:Futbalové štadióny v Anglicku
Kategória:Southampton FC
Kategória:Stavby v Hampshire
Piz Gloria

**Piz Gloria** je otočná panoramatická reštaurácia, ktorá sa nachádza na vrchole Schilthornu v kantóne Bern vo Švajčiarsku. Nachádza sa v nadmorskej výške  a prístup na vrchol je len lanovkou. Súčasťou Piz Glorii je aj expozícia venovaná bondovám, najmä taj, ktorá sa tam natáčala.

## História a súčasnosť
Horská stavba je dielom Nemeckého architekta Konrada Wolfa, ktorá niesla pôvodný názov Schilthorn. Keď bola reštaurácia postavená v roku 1969, bola prvou otočnou reštauráciou na svete. Panoramatická jedáleň je považovaná za priekopnícke dielo v infraštruktúre cestovného ruchu a svedčí o duchu 60. rokov 20. storočia.

Pre ťažké pracovné podmienky museli byť stavebné prvky z veľkej časti prefabrikované. Vonkajší obklad úplne preskleného horného podlažia je obložený hliníkovými panelmi pokrytými drevom. Mechanizmus otáčania je nastavený tak, aby všetci hostia mali počas jedla priemernej dĺžky výhľad na celú panorámu exteriéru. Je to tri metre široký prstenec umiestnený okolo dvanásťmetrového jadra. Prstenec tak dokončí kompletnú rotáciu približne za hodinu a v súčasnosti je poháňaný solárnou energiou.

## V tajnej službe Jej veličenstva
V románe Iana Fleminga o Jamesovi Bondovi z roku 1963 *[[On Her Majesty’s Secret Service (kniha)|On Her Majesty’s Secret Service]]* má Blofeld svoj brloh na vrchole hory v budove s názvom „Piz Gloria“. Keď sa plánovalo natáčanie filmu podľa románu, budova Schilthorn vzbudila záujem producentov filmu. Produkcia Jamesa Bonda sa potom rozhodla finančne prispieť na dokončenie objektu výmenou za exkluzívne právo na používanie objektu počas trvania natáčania.

## Galéria

Súbor:Schilthorn, Piz Gloria.jpg|Panoramatický výhľad na pohoria Eiger, Monch a Jungfrau z vyhliadkovej plošiny na Piz Gloria.
Súbor:On Her Majesty's Secret Service (1).jpg|Objekt počas natáčania bondovky *[[James Bond: V tajnej službe Jej veličenstva|V tajnej službe Jej veličenstva]]*.
Súbor:Piz Gloria, Schilthorn ( Ank Kumar) 02.jpg|Pohľad na hlavnú budovu a terasu, v popredí socha Lazenbyho.
Súbor:Piz gloria-4655new.jpg|Súčasný interiér otáčavej časti.
Súbor:Schilthorn Gipfelstation.jpg
Súbor:Old photos (MP) 2003 100.jpg|Pohľad na lanovku.
Súbor:Schilthorn muerren.jpg


## Referencie

## Iné projekty

## Externé odkazy
* Swiss Skyline
* Bondpix
* WALTER RIML

Kategória:Reštaurácie vo Švajčiarsku
Kategória:Architektúra z 1969
Kategória:Stavby v kantóne Bern
Kategória:Lokality z filmov o Jamesovi Bondovi
Turistická značkovaná trasa číslo 8147

**Turistická značkovaná trasa číslo 8147** je krátka žltá trasa v pohorí Považský Inovec. spájajúca obec Jalšové s červenou trasou 0705. Dĺžka trasy je 3,1 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Považskom Inovci

## Iné projekty

## Externé odkazy
* Trasa na turistickej mape

8147
8147
Kurt Koch

Mons. **Kurt [[kardinál]] Koch** (* 15. marec 1950, Emmenbrücke, Švajčiarsko) je švajčiarsky rímskokatolícky kňaz, biskup, kardinál, súčasný prefekt Dikastéria na podporu jednoty kresťanov a emeritný basilejský biskup.

## Život
Kurt Koch študoval teológiu na Ludwig-Maxmiliánovej univerzite v Mníchove a na univerzite v Lucerne, ktorú absolvoval v roku 1975. V roku 1982 dostal kňazské svätenie a začal pôsobiť vo farnosti Sv. Mária v Berne. V roku 1986 sa stal docentom dogmatiky a morálnej teológie na katechetickom inštitúte v Lucerne. Od roku 1989 pôsobil ako profesor na ekumenickom inštitúte Lucernskej univerzity. V roku 1995 bol zvolený bazilejskou dómskou kapitulou za bazilejského biskupa a 6. januára 1996 prijal biskupské svätenie z rúk pápeža Jána Pavla II. V rokoch 2007 až 2009 bol predsedom švajčiarskej biskupskej konferencie.

## Pápežská rada na podporu jednoty kresťanov
Pápež Benedikt XVI. oznámil vymenovanie Kurta Kocha za predsedu Pápežskej rady na podporu jednoty kresťanov. 1. júla 2010, pričom túto funkciu prevzal od kardinála Waltera Kaspera a udelil mu hodnosť titulárneho arcibiskupa. Poznamenal: „Svätý Otec mi vo februári na osobnej audiencii povedal, že chce začať viesť tento koncil. Je to pre mňa veľká radosť, pretože ekumenizmus bol vždy v mojom srdci, pretože v mojej krajine, Švajčiarsku, Protestanti sú nám veľmi blízki a tiež som sa obzvlášť zaujímal o pravoslávne cirkvi.“

Dňa 16. októbra 2010 pápež Benedikt XVI. vymenoval Kurta Kocha za člena Kongregácie pre náuku viery na päťročné obnoviteľné obdobie.

Dňa 20. októbra 2010 pápež Benedikt XVI. vymenoval za kardinála-diakona Nostra Signora del Sacro Cuore.

Dňa 29. decembra 2010 bol Kurt Koch vymenovaný za člena Kongregácie pre východné cirkvi a Pápežskej rady pre medzináboženský dialóg.

Dňa 4. mája 2011 pápež Benedikt XVI. vymenoval Kurta Kocha za člena Kongregácie pre kauzy svätých. Päťročné funkčné obdobie sa obnoví do jeho 80. narodenín.

16. mája 2012 Kurt Koch predniesol pápežovi Jánovi Pavlovi II. prednášku o medzináboženskom porozumení na Pápežskej univerzite svätého Tomáša Akvinského ( Angelicum ). Kurt Koch hovoril na tému „Budovanie na Nostra aetate : 50 rokov kresťansko-židovského dialógu“.

Bol jedným z kardinálov, ktorí sa zúčastnili na pápežskom konkláve v roku 2013, ktoré zvolilo pápeža Františka.

V sobotu 30. novembra 2013 pápež František vymenoval kardinála Kurta Kocha za člena Kongregácie pre katolícku výchovu.

Po desiatich rokoch v hodnosti kardinála diakona využil svoju pozíciu prijať hodnosť kardinála kňaza, čo pápež František potvrdil 3. mája 2021.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných Benediktom XVI.

## Iné projekty

## Zdroj

Kategória:Švajčiarski kardináli
Kategória:Švajčiarski rímskokatolícki biskupi
Kategória:Rímskokatolícki arcibiskupi
Tim Blake Nelson

**Timothy Blake Nelson** (* 11. máj 1964, Tulsa, USA) je americký herec, scenárista, dramatik a režisér. Je opisovaný ako aj „moderný charakterový herec“.

## Začiatky
Narodil sa v Tulse v USA do rodiny filantropky Ruth Kaiser a otca geológa Dona Nelsona. Jeho strýko z matkinej strany je americký podnikateľ a obchodník George Kaiser. Má židovský pôvod, jeho predkovia emigrovali pred 2. Svetovou vojnou do Veľkej Británie a neskôr do USA. Navštevoval Holland Hall School, Juilliard a neskôr Brown University.

## Kariéra
Nelson poprvýkrát debutoval so svojou hrou Eye of God, ktorá bola produkovaná v Seattle Repertory Theatre v roku 1992. Jeho ďalšia hra Šedá Zóna mala premiéru v New Yorku v roku 1996. Samotný Nelson sa pred kamerou sa poprvýkrát objavil v tom istom roku vo filme To je môj život. Časom začal byť obsadzovaný do množstva známych úspešných celovečerných filmov. K najznámějším patria snímky ako Amatér (1994), Krycie meno Donnie Brasco (1997), Tenká červená čiara (1998), Braček, kde si? (2000), Cherish (2002), Minority Report (2002) alebo Astronaut (2006).

Medzi jeho najznámejšie filmové úlohy patria Dr. Jonathan Jacobo vo filme Scooby-Doo 2: Nespútané príšery (2004), Danny Dalton Jr. in Syriana (2005), Doktor Samuel Sterns vo filme Neuveriteľný Hulk od štúdia Marvel Cinematic Universe, túto úlohu si zopakuje po 17 rokoch aj vo filme Captain America: Prekrásny nový svet. Richard Schell vo filme Lincoln (2012).

Stvárnil aj postavu Wade Tillman / Looking Glass v televíznom seriáliod HBO Watchmen (2019), za ktorú získal televízne cenu Critics' Choice v kategórii najlepší herec vo vedľajšej úlohe v dramatickom seriáli.

Okrem hrania sa venuje aj režií. Pod jeho vedením vznikli filmové verzie jeho divadelných hier ako napríkad Šedá zóna a Eye of God, alebo zrešíroval film O, ktorý čerpá z Shakespearovej predlohy Othella.

## Ocenenia
Za spolupodieľaní sa na soundtracku k filmu *Braček kde si?* obdržal cenu Grammy. Celkovo bol počas svojej kariéry nominovaný na 15 ocenení z toho 7 ich získal.

## Osobný život
Od roku 1994 je ženatý s Lisou Benavides, s ktorou má 3 synov. V súčasnosti žije v New York City.

## Externé odkazy
* https://m.imdb.com/name/nm0625789/
* https://www.csfd.cz/tvurce/3951-tim-blake-nelson/prehled/

## Zdroj

Kategória:Osobnosti z Tulsy
Kategória:Filmoví herci USA
Kategória:Divadelní herci USA
Sedlo pod Grapou

**Sedlo pod Grapou** () je horské sedlo v Javorníkoch. Nachádza sa nad obcou Dlhá nad Kysucou.

## Polohopis
Priesmyk leží v severozápadnej časti pohoria, v geomorfologickom podcelku Vysoké Javorníky a ich časti Javornícka hornatina. Je súčasťou hrebeňa, ktorý vedie zo sedla Semeteš východným smerom na Marťácky vrch () a oddeľuje vrch Grapová () na severozápade a južne ležiacu Capovú (). V okolí sú samoty okolitých obcí a v sedle sa križujú značené turistické trasy. Prechádza ním tiež cyklotrasa. Stojí tu kríž a opodiaľ aj pamätník. Oblasť patrí do povodia Váhu, resp. čiastkového povodia Kysuce, kde voda odteká Dlžianskym potokom.  

Sedlo leží na území Žilinského kraja, v okrese Čadca a na katastrálnom území obce Dlhá nad Kysucou.

## Prístup
* po  červenej turistickej značke po hrebeni:
** od západu zo sedla Semeteš cez rázc. Kamenité
** od východu z Vrchrieky () cez Jakubovský vrch ()
* po  modrej turistickej značke zo Sedla pod Ráztokou cez Ráztoku a Kazícku Kýčeru ()

## Referencie

## Pozri aj
* Javorníky
* Vysoké Javorníky
* Javornícka hornatina

## Externé odkazy
* Poloha na turistickej mape

Kategória:Sedlá v Javorníkoch
Møllehøj

**Møllehøj** je najvyšší prírodný bod vlastného Dánska. Má nadmorskú výšku  Nachádza sa v pahorkatine Ejerbjerge na území obce Skanderborg. Vrchol Møllehøje je označený kamenným obeliskom.

Od Møllehøju omnoho vyššie vrchy sa nachádzajú v dánskych autonómnych územiach: Faerských ostrovoch (Slættaratindur) a v Grónsku (Gunnbjørn).

## Predchádzajúce najvyššie body
Za najvyšší prirodzený bod v Dánsku bol dlho považovaný Himmelbjerget, avšak po spresnení geodetických meraní v polovici 19. storočia sa predpokladalo, že najvyšším bodom Dánska musí byť Skovhøj alebo Bavnehøj. Pri ich meraní sa však nebralo do úvahy, že šlo o ľudskou rukou vytvorené mohyly. Nešlo teda o prirodzené útvary. Až v roku 2005 bolo v rámci nového výskumu zistené, že najvyšším prírodným bodom Dánska je Møllehøj.

## Referencie

## Iné projekty

Kategória:Najvyššie vrchy štátov
Kategória:Vrchy pod 1000 metrov
Kategória:Vrchy v Dánsku
Ta' Dmejrek

**Ta' Dmejrek** je najvyšší bod štátu Malta. Vrch je súčasťou útesov Dingli Cliffs na juhozápade ostrova Malta a dosahuje nadmorskú výšku  Leží v blízkosti sídla Dingli a mestečka Siġġiewi. Na útesoch Dingli Cliffs sa nachádza malá kaplnka, radar a obchod s občerstvením.

## Referencie

## Iné projekty

Kategória:Najvyššie vrchy štátov
Kategória:Vrchy pod 1000 metrov
Kategória:Vrchy na Malte
Ríza

**Ríza** alebo **riza** () môže byť:

* antické obradné rúcho, splývajúce pozdĺž tela, pozri peplos
* v staroslovienčine hlavne pomenovanie košele, pozri ríza (odev)
* v pravoslávnej liturgii slávnostné obradové rúcho kňazov,  pozri ríza (liturgia)
* ozdobný kovový kryt alebo obklad ikony, pozri ríza (ikona)

## Referencie